b'\n_START_ARTICLE_\nSkytebok for gutter i by- og landsskolerne\n_START_SECTION_\nBakgrunn\n_START_PARAGRAPH_\nDa \xc2\xabLov om Folkeskolen i Kj\xc3\xb8bst\xc3\xa6derne af 26de Juni 1889\xc2\xbb ble vedtatt av det norske Stortinget, ble det \xc3\xa5pnet for at skolene kunne gi skyteundervisning som del av gymnastikkundervisningen i folkeskolen. Det var organisert skyteundervisning ved norske skoler fra 1907 til 1923._NEWLINE_Ordningen ble, i tillegg til kostnadene til v\xc3\xa5pen, finansiert av staten med 10\xc2\xa0000 kroner per \xc3\xa5r til ammunisjon i dette tidsrommet. Skytingen opph\xc3\xb8rte etter dette p\xc3\xa5 grunn av manglende finansiering og v\xc3\xa5pnene ble tilbakelevert og siden solgt. _NEWLINE_Kongsberg V\xc3\xa5penfabrikk produserte i tidsrommet 1906-1919 tilsammen 3\xc2\xa0321 eksemplarer av en egen guttekarabin til dette form\xc3\xa5let, Krag-J\xc3\xb8rgensen M/1906. _NEWLINE_Det ble utviklet to typer ammunisjon ved Raufoss Ammunisjonsfabrikker:_NEWLINE_6,5x55 - Salon  med 0,5 grams mantlet trekule og en type med kule av aluminium. Denne ble brukt til skyting p\xc3\xa5 10-15 meters avstand._NEWLINE_6,5x55 - Junior med 3,5 grams blykule med en mantel rundt bakre del av kulen. Denne ble brukt p\xc3\xa5 100 meters hold._NEWLINE_Som instruksjonsbok for skytingen ble det utarbeidet heftet Skytebok for gutter i by- og landsskolerne._NEWLINE_I forkant av Stortingsvedtaket om denne undervisningen utga Norges Forsvarsforening, Kristiania kreds og Wilhelm Keilhau flygebladet \xc2\xabB\xc3\xb8r skyting ind i skolerne?\xc2\xbb (1907)._NEWLINE_Vedtaket ble fattet p\xc3\xa5 grunnlag av St.prop. 57 (1907-1908).'